Comença el naixement d’un dels polls de l’àguila calçada més mediàtica del Port.
title: Emissió en directe pel canal de Youtube.
description: És un dels animals més mediàtics del parc natural dels Ports, amb canal de Youtube inclòs. A través d’este canal, una càmera emet en directe cada temporada, i ja en fa quatre, el procés de nidificació d’este rapinyaire, una de les dotze espècies de rapinyaires diürns que nidifiquen regularment als Ports. El 2003 al parc s’hi van censar 3 parelles i des d’aleshores, i coincidint amb el procés expansiu de l’espècie a Catalunya, la seua població ha anat incrementant fins arribar a les 15 parelles censades que es mantenen des de 2015. A través del canal en fem seguiment des del març, amb l’arribada de l’àguila, dels mascles, la posta, i ara des de fa unes hores es pot seguir en directe el naixement. De fet, fa uns dies s’havia espatllat la càmera, però els tècnics han pogut dixar-la preparada per a l’emissió d’este esdeveniment anual. L’àguila calçada ha post dos ous i en un d’ells s’observa com el poll ha començat a picar la closca. Resulta complicat de veure perquè la mare abandona molt poc el niu, per buscar alguna rameta i acabar de decorar el niu. De tant en tant, s’aixeca per mirar els sous i es torna a ajocar. Els seguidors del seu canal porten hores pendents d’un naixement que es fa esperar.
description: https://aquilapennatapnports.wordpress.com/
source: Aguaita.cat
date: 02/06/2020
language: Català
type: video/mp4